**LĒMUMS**

Liepājā

|  |  |
| --- | --- |
| 2023. gada 24. augustā |  Nr.280/9(prot. Nr.9, 16.§) |

Par grozījumiem 2016. gada 25. februāra

lēmumā Nr.47 "Par Liepājas pilsētas

pašvaldības Deinstitucionalizācijas

vadības darba grupas izveidošanu"

Pamatojoties uz Pašvaldību likuma 10. panta pirmās daļas pirmo teikumu, ievērojot Ministru kabineta 2015. gada 16. jūnija noteikumus Nr.313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi", Liepājas pilsētas domes 2015. gada 24. septembra lēmumu Nr.436 "Par dalību Kurzemes plānošanas reģiona projektā "Kurzeme visiem" un deinstitucionalizācijas īstenošanā Kurzemes reģionā", 2016. gada 27. aprīlī starp Liepājas pilsētas pašvaldību un Kurzemes plānošanas reģionu noslēgto Sadarbības līgumu par sadarbību projekta "Kurzeme visiem" īstenošanā un izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

Izdarīt Liepājas pilsētas domes 2016. gada 25. februāra lēmumā Nr.47 "Par Liepājas pilsētas pašvaldības Deinstitucionalizācijas vadības darba grupas izveidošanu" grozījumu, 1. punktu izsakot šādā redakcijā:

"1. Izveidot Liepājas pilsētas pašvaldības Deinstitucionalizācijas vadības darba grupu šādā sastāvā:

Darba grupas vadītājs – Liepājas valstspilsētas pašvaldības domes deputāts, pastāvīgās Sociālo lietu, veselības un sabiedriskās kārtības komitejas priekšsēdētājs;

Darba grupas locekļi:

Liepājas pilsētas pašvaldības iestādes "Liepājas pilsētas Domes Sociālais dienests" direktors;

Liepājas pilsētas pašvaldības iestādes "Liepājas pilsētas Domes Sociālais dienests" Sociālo projektu daļas vadītājs;

Liepājas pilsētas pašvaldības iestādes "Liepājas pilsētas Domes Sociālais dienests" Dienas centra personām ar garīgās attīstības traucējumiem vadītājs;

Liepājas pilsētas pašvaldības iestādes "Liepājas pilsētas Domes Sociālais dienests" Bērnu atbalsta centra "Dzintari" vadītājs;

"Liepājas Līvupes pamatskola – attīstības centrs" direktora vietnieks;

Liepājas valstspilsētas pašvaldības administrācijas Attīstības pārvaldes pārstāvis;

Valsts sociālā aprūpes centra "Kurzeme" Liepājas filiāles pilnvarots pārstāvis;

Valsts sabiedrības ar ierobežotu atbildību "Piejūras slimnīca" pilnvarots pārstāvis;

Liepājas Neredzīgo biedrības pilnvarots pārstāvis;

Liepājas Diakonijas centra pilnvarots pārstāvis;

Biedrības "DIŽVANAGI" pilnvarots pārstāvis;

Biedrības "CERĪBA. TICĪBA. MĪLESTĪBA" pilnvarots pārstāvis;

Kurzemes reģiona audžuģimeņu biedrības "ESTERE" pilnvarots pārstāvis”.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas valstspilsētas pašvaldības domes priekšsēdētājam, Attīstības pārvaldei, Finanšu pārvaldei, Izpilddirektora birojam, Juridiskajai daļai, Liepājas pilsētas Domes Sociālajam dienestam |